Nu există tortură mai nemărginită pentru om, ca propriile gînduri. (John Webster) 

Preşedintele SUA a 


acceptat invitația de a vizita Moldova 


reşedintele SUA, Barack 
Obama, a acceptat invitaţia 


de a vizita Moldova. Despre 
aceasta a anunţat luni, în cadru 


unui briefing preşedintele interi- 
mar, speakerul Marian Lupu, la so- 


România a deschis un nou Birou consular 


sirea de la Varşovia (Polonia), unde 
a participat la cel de-al XVII-lea 
Summit al şefilor de stat din Euro- 
pa Centrală şi de Est. 

El a spus că „deocamdată nu a 
fost stabilită data vizitei”. 


Lupu l-a informat pe preşedin- 
tele american că, „la etapa actuală, 
obiectivele principale ale Republi- 
cii Moldova se regăsesc în tot ceea 
ce semnifică procesul de integrare 
europeană”. 


„Şeful Casei Albe a specificat că 
SUA susţin politica uşilor deschise 
faţă de ţările care doresc să adere la 
Uniunea Europeană şi vor sprijini în 
continuare aspiraţiile europene ale 
Moldovei”, a comunicat el. 

Potrivit lui Lupu, „preşedintele 
SUA a apreciat înalt eforturile depu- 
se pe calea promovării democraţiei şi 
reformelor în Republica Moldova”. 

Preşedintele interimar a abordat 
şi subiectul reintegrării teritoriale a 
țării, subliniind necesitatea de a re- 
începe negocierile în formatul 5+2, 
în care OSCE, Rusia şi Ucraina sînt 
mediatori, iar SUA şi UE participă 
în calitate de observatori. 

„Diferendul transnistrean trebu- 
ie rezolvat politic prin identificarea 
unei soluţii viabile de reintegrare a 
țării în cadrul hotarelor recunoscute 
internaţional”, a spus el. 

Lupu a mulțumit SUA pentru 
sprijinul oferit Moldovei şi a men- 
ționat „necesitatea consolidării 
eforturilor interne, pentru obținerea 
unor rezultate reale în implementa- 
rea reformelor necesare RM”. 

Potrivit lui, întrevederea a durat 
8-9 minute, ținînd cont de faptul că 
„Barack Obama urma să se întîl- 
nească şi cu alți 18 omologi”. 


peste Prut la Ungheni 


Şeful diplomaţiei române, Teodor Baconschi, a inaugurat 
recent, Biroul consular al României de la Ungheni, acesta 
urmînd să facă o vizită oficială de două zile în Republica 
Moldova, la invitaţia omologului său, Iurie Leancă, potri- 
vit unui comunicat al MAE. Biroul consular de la Ungheni 
s-a înființat prin Ordin al ministrului Afacerilor Externe, ca 
parte integrantă a Consulatului General de la Bălţi, în afara 
sediului acestuia şi va fi coordonat de consulul Petru Litiu. 
Personalul cu atribuţii consulare care îşi va desfăşura activi- 
tatea la Biroul consular de la Ungheni va fi redistribuit din 
schema actuală a Consulatului General de la Bălţi. Biroul 
consular din Ungheni va avea ca principal obiect de activita- 
te eliberarea permiselor de mic trafic, fapt ce va permite re- 
zolvarea cu operativitate a solicitărilor consulare de această 
natură din zona de nord a Republicii Moldova. 

Programul vizitei lui Baconschi în R. Moldova include 


convorbiri oficiale cu şeful diplomaţiei de la Chişinău, Iurie 
Leancă, şi cu viceprim-ministrul pentru reintegrare, Eugen 
Carpov. De asemenea, ministrul Baconschi va avea întreve- 
deri cu Vlad Filat, prim-ministru, cu Dumitru Diacov, pre- 
şedinte de onoare al Partidului Democrat (PD) şi cu Mihai 
Ghimpu, preşedintele Partidului Liberal (PL). „Convorbirile 
vor urmări în principal analizarea priorităţilor de cooperare 
textul obiectivului strategic comun de aderare a Republicii 
Moldova la Uniunea Europeană. Totodată, ministrul Afaceri- 
lor Externe va realiza un schimb de vederi asupra unor teme 
de interes reciproc de pe agenda europeană şi regională”, pre- 
cizează MAE. De asemenea, Teodor Baconschi va deschide, 
împreună cu omologul său, lucrările celei de-a doua ediţii a 
Forumului Societăţii Civile România - Republica Moldova, 
organizat la Chişinău. 


UE către 
Moldova: Vreţi regim 
liberalizat de vize, 


votaţi Legea 
antidiscriminare 


Parlamentul trebuie să voteze Le- 
gea antidiscriminare. Iar autorităţile 
trebuie să atragă mai multă atenţie 
problemelor respectării drepturilor 
omului. Sînt recomandările orga- 
nizaţiilor internaţionale, care aten- 
ționează că de ele depinde inclusiv 
soarta regimului de vize cu Uniunea 
Europeană. 

Comitetul ONU privind dreptu- 
rile economice, sociale şi culturale 
a recomandat adoptarea Legii anti- 
discriminare după examinarea ra- 
portului, prezentat de către Guvern 
şi organizaţiile obşteşti din Moldo- 
va. Membrii Comitetului au ajuns la 
concluzia că în ţara noastră sînt dis- 
criminaţi, în primul rînd, săracii, per- 
soanele cu dizabilități, bolnavii de 
SIDA, romii şi minoritățile sexuale. 

De aceeaşi părere sînt şi reprezen- 
tanții Uniunii Europene. Şeful Misi- 
unii UE în Moldova, Dirk Schuebel 
a menţionat că încălcarea drepturilor 
omului continuă să fie una dintre 
problemele de bază ale ţării noastre. 
El a reamintit că adoptarea Legii an- 
tidiscriminare este una dintre condi- 
tiile pentru liberalizarea regimului de 
vize cu Uniunea Europeană. 

Legea antidiscriminare a fost tri- 
misă în Parlament pentru examinare 
acum cîteva luni. Deputaţii PCRM 
au refuzat categoric să examineze 
documentul. Proiectul a fost criticat 
şi de către deputaţii din coaliția de 
guvernare. Ca urmare, documentul a 
fost remis Guvernului pentru modi- 
ficare. 

è Flash 


În cadrul Ministerului Economiei al 
RM a fost instalată linia telefonului de 


încredere 

În cadrul Ministerului Economiei al RM a fost instalată 
linia telefonului de încredere: 250-535. 

S-a procedat astfel pentru o conlucrare eficientă cu soci- 
etatea civilă întru depistarea factorilor coruptibili ce împie- 
dică dezvoltarea economică şi socială a ţării. Orice solicitant 
poate comunica la acest număr informaţie despre fapte sau 
interese de corupţie şi protecţionism în cadrul structurilor din 


subordinea Ministerului Economiei. 


Moldovenii au mai multă încredere în 
biserică şi presă, decît în deputaţi, 
miniştri şi judecători 

Moldovenii au încredere în biserică şi în presă. Sînt scep- 
tici însă cînd vine vorba de deputaţi, miniştri, preşedinte sau 
judecători. Aşa arată ultimele rezultate ale Barometrului de 
Opinie Publică. 

82 la sută dintre chestionaţi au încredere în biserică, 63 
la sută în presă şi 50 la sută, în armată. Dintre instituţiile sta- 
tului, în Parlament, moldovenii au cel mai puţină încredere. 
Urmează preşedinţia şi Guvernul. Se schimbă lucrurile cînd 
vorbim de politicieni. 

Pe primul loc la credibilitate este premierul Vlad Filat. El 
a primit 37 la sută din opţiunile celor chestionaţi. Pe doi, este 
Marian Lupu, cu 34 de procente, iar locul trei e disputat de 
Vladimir Voronin şi Dorin Chirtoacă. Ambii cu 33 la sută. Îi 
urmează Igor Dodon şi Mihai Ghimpu. 

Pe ultimele locuri la încredere sînt preşedintele de onoa- 
re al PD, Dumitru Diacov şi vicepreşedintele Vladimir 
Plahotniuc. 

Sondajul a fost realizat în perioada 6-24 mai. 


Din toamnă, unii studenţi ar putea 
| să rămînă fără burse 

Instituţiile de învăţămînt superior vor aplica noi reguli în- 
cepînd cu următorul an şcolar. Astfel, în cazul în care studen- 
ţii bursieri nu vor demonstra cunoştinţe echivalente cu media 
notelor de înmatriculare, bursele acestora vor fi redistribuite 
colegilor lor, care au luat note mai mari la două sesiuni con- 
secutiv. Anunţul a fost făcut de ministrul Educaţiei, Mihai 
Şleahtiţchi, în cadrul unei şedinţe cu privire la examenele de 
absolvire din sesiunea 2011. 

Ministrul a motivat această decizie prin faptul că de multe 
ori, studenţii care sînt înmatriculaţi cu bursă, în baza mediei 
de la sesiunea de BAC, iau note mult mai mici decît media 
de înmatriculare. Şi viceversa, unii studenţi care studiază în 
bază de contract, deoarece nu au prins un loc la buget din 
cauza unei medii de BAC mai mici, demonstrează cunoştinţe 
mult mai bune la primele sesiuni. 

Mihai Şleahtiţehi spune că cei mai mulţi dintre rectorii in- 
stituţiilor de învăţămînt superior au acceptat această abordare. 
Iar începînd cu anul de învăţămînt 2012-2013, înmatricularea 
în instituţiile de învățămînt superior ar putea fi în baza unui 
test şi nu în baza mediei de la examenele de bacalaureat. 


Două săptămîni de consultaţii gratuite 

la Spitalul Oncologic 

Medicii de la Institutul Oncologic se deplasează în mai 
multe localităţi din ţară pentru a oferi consultaţii gratuite şi 
a examina populaţia în vederea depistării precoce a tumo- 
rilor cancerigene. Aceste acţiuni se desfăşoară în perioada 
30 mai - 12 iunie 2011, în cadrul programului „Anticancer”. 

În Moldova, cancerul se plasează pe locul 12 în clasamen- 
tul maladiilor de care suferă moldovenii. Totodată, mortali- 
tatea în urma acestei boli se află pe locul 2. Astfel, numărul 
deceselor din cauza cancerului reprezintă 14 la sută din nu- 
mărul total al morţilor. Invaliditatea prin cancer se plasează 
pe locul 3. 

În anul 2010, instituţiile medicale aveau în evidenţă 7852 
de bolnavi de cancer, cu 191 mai puţini decît în 2009. Sta- 
tistica medicală arată că anul trecut, în structura morbidităţii 
oncologice, pe primul loc s-a plasat cancerul colorectal, ur- 
mat de cancerul pulmonar, cancerul glandei mamare, a pielii 
şi a stomacului. 

Bărbaţii au fost afectaţi cel mai frecvent de cancerul 
pulmonar, colorectal, cancerul la cap şi gît, iar la femei au 
prevalat tumorile maligne ale sînului, colorectale şi cancerul 
colului uterin. 


Recent, magistraţii Curţii 
Supreme de Justiţie au avut o 
întîlnire cu Josep Casadevall, 
preşedintele Secţiunii a III-a 
a Curţii Europene a Drep- 
turilor Omului (CEDO). La 


Actual 


instituite de Convenţia Euro- 
peană. 

Reuniunea le-a oferit 
judecătorilor naționali posi- 
bilitatea de a dialoga direct 
cu magistrații Curții Euro- 


DREPTUL 


Curtea Supremă de Justiție 


Magistraţii CSJ au avut o întrevedere cu preşedintele 
Secţiunii a I-a a Curţii Europene a Drepturilor Omului 


tuşi ei au subliniat că persis- 
tă necesitatea adoptării unor 
măsuri pentru eficientizarea 
mecanismelor de apărare la 
nivel naţional a drepturilor 
omului. Or, rolul primordi- 


a Drepturilor Omului urmînd 
să intervină extrem de rar — 
doar în situaţii excepţiona- 
le, ce vizează chestiuni de 
o deosebită complexitate şi 
gravitate. 


întrevedere, au participat şi 
Santiago Quesada, grefier la 
CEDO, Mihai Poalelungi, 
judecătorul Republicii Mol- 
dova la CEDO, Vladimir 
Grosu, agent guvernamental, 
membri ai Consiliului Supe- 
rior al Magistraturii, judecă- 
tori din curţile de apel şi ju- 
decătoriile de sector din mun. 
Chişinău. 

În alocuţiunea prezentată 
la deschidere, preşedintele 
Curţii Supreme de Justiţie a 


pene a Drepturilor 
Omului. Discuţiile 
s-au axat, în princi- 
pal, pe problemele 
existente în Repu- 
blica Moldova la 
capitolul respectă- 
rii drepturilor omu- 
lui şi a libertăților 
fundamentale, cele 
mai multe dintre 
ele referindu-se la: 
tratamentul inuman 
şi degradant aplicat 


RM, Ion Muruianu a salutat deținuților, condi- 
prezenţa în Republica Moldo- țiile inadecvate de 
va a reprezentanţilor CEDO, detenţie, ţinerea 
relevînd impactul jurispru- ilegală în stare de 
denţei Curţii de la Strasbourg arest, revizuirea 


neîntemeiată a ho- 
tărîrilor rămase ire- 
vocabile etc. 

Deşi judecăto- 


asupra ordinii juridice inter- 
ne a statului nostru, precum 
şi responsabilitatea aparte ce 
revine instanței supreme în 


rii CEDO au constatat o re- 
ducere a numărului de cereri 
deferite Curţii Europene, to- 


asigurarea aplicării uniforme 
a legislaţiei naţionale în stric- 
tă corespundere cu principiile 


În cadrul întrunirii, ma- 
gistraţii moldoveni au avut 
ocazia să adreseze reprezen- 
tanților CEDO întrebări de 
ordin teoretic, care prezintă 
interes deosebit în practi- 
ca judiciară internă pentru 
identificarea soluțiilor de 
prevenire a unor noi con- 
damnări ale statului nostru 
de către Curtea Europeană. 

În final, Ion Muruianu a 
reiterat disponibilitatea Cur- 
ţii Supreme de Justiție a RM 
de a continua colaborarea în 
domeniul garantării respec- 
tării drepturilor consacrate 
în Convenție, subliniind im- 
portanța acesteia în procesul 
de implementare a valorilor 
democratice în Republica 
Moldova. 


al în aplicarea prevederilor 
Convenţiei revine instanţelor 
naţionale, Curtea Europeană 


În ultimii doi ani numărul plângerilor la CEDO împotriva Moldovei a scăzut cu 20% 


În ultimii doi ani numărul de plîngeri la CEDO împotriva 
R. Moldova a scăzut cu 20%, a menţionat în cadrul unei între- 
vederi cu premierul Vladimir Filat, preşedintele Secţiei a I-a 
la Curtea Europeană a Drepturilor Omului, Josep Casadevall. 

La întîlnire au mai participat ministrul Justiţiei, Oleg Efrim 
şi judecătorul din partea R. Moldova la CEDO, Mihai Poale- 
lungi. 

Josep Casadevall a menţionat că din anul 1998 examinează 
cererile adresate împotriva R. Moldova şi cunoaşte deja speci- 
ficul lor, potrivit Serviciului de presă al Guvernului RM. 

„Această tendință de ameliorare, care ne permite să fim 
optimişti, se datorează schimbării modalităţii de guvernare”, 
a spus oficialul. 


Prim-ministrul Vladimir Filat s-a arătat convins că, în 
curînd, numărul adresărilor la CEDO va scădea şi mai mult, 
precizînd că obiectivul Guvernului este de a asigura respecta- 
rea drepturilor şi libertăţilor oamenilor, iar reformarea justiţiei 
este o prioritate. 

„Reforma justiţiei a demarat, iar pînă în luna septembrie, 
cu suportul partenerilor noştri internaţionali, sperăm să defi- 
nitivăm strategia acestei reforme”, a menţionat premierul. 

În cadrul întrevederii s-a convenit delegarea la CEDO a 
cîţiva jurişti care să ajute la examinarea adresărilor venite din 
partea cetăţenilor R. Moldova. Aceştia vor fi remuneraţi de că- 
tre Guvernul R. Moldova. 

Ghidul privind procedurile prietenoase copiilor la faza de urmărire penală 


Cu prilejul Zilei internaţionale a copiilor, 
Institutul de Reforme Penale, în colaborare cu 
Reprezentanţa UNICEF Moldova şi Procuratu- 
ra Generală a lansat Ghidul privind proceduri- 
le prietenoase copiilor la faza de urmărire pe- 
nală. Acesta cuprinde principii şi recomandări 
din actele juridice naţionale şi internaţionale, 
privind abordarea prietenoasă a copiilor aflaţi 


în contact cu justiţia. 


Potrivit autorilor, ghidul 
pune în prim-plan demnitatea 
personală, nevoile şi dreptu- 
rile copiilor, şi reprezintă un 
instrument util pentru procu- 
rori în rezolvarea cauzelor 
penale în care sînt implicaţi 
minorii, în calitate de acu- 
zaţi, victime sau martori. 

Semnificativ este faptul 
că îndrumarul a fost elaborat 
într-o manieră participativă. 
Procurorii şi-au împărtăşit 
opiniile şi experienţele în 
cadrul a două mese rotunde. 
Acest fapt i-a ajutat pe autori 
să înţeleagă mai bine proble- 
mele care apar în rezolvarea 
cauzelor în care sînt implicaţi 
copiii şi să vină cu recoman- 
dări legale pentru procurori. 

În luarea sa de cuvînt, 
Procurorul General Valeriu 
Zubco a declarat că multi- 
tudinea instrumentelor în 
domeniul protecției drep- 
turilor copiilor, a teoriilor 
privind comunicarea între 
profesionişti şi copii, a fă- 
cut indispensabilă punerea 
la dispoziția practicienilor a 
unui asemenea ghid. „Pro- 
curatura Generală mizează 
pe faptul că acest ghid nu va 
deveni o simplă culegere de 
reglementări, ci va asigura 


procurorii cu instrumente 
utile, moderne şi adaptate, 
care vizează statutul speci- 


al al minorului şi principiile 
prietenoase de tratament al 
copiilor care ajung în con- 
tact cu sistemul de justiţie”, 
a subliniat V. Zubco. 

Potrivit reprezentantu- 


lui UNICEF în Moldova, 
Alexandra Yuster, lansarea 
Ghidului privind procedurile 
prietenoase copiilor la faza 
de urmărire penală repre- 
zintă încă un pas important 
pentru reformarea sistemu- 
lui de justiţie în R. Moldova. 
„Convenţia ONU cu privire 
la drepturile copilului, dar 
şi alte documente internați- 
onale, ratificate de Moldova, 
recomandă o atitudine spe- 
cifică faţă de copiii aflaţi în 


contact cu justiția. Atît poli- 
țistul responsabil de caz, cît 
şi procurorul, care conduce 
urmărirea penală sau judecă- 
torul, trebuie să vadă copilul 
ca pe o persoană cu nevoi 


speciale — să-i vorbească în- 
tr-un limbaj pe înţelesul lui 
şi să aibă un comportament 
prietenos, pentru a nu-l face 
să retrăiască crima prin care 
a trecut”, a ţinut să precizeze 
Alexandra Yuster. 

Şi Igor Dolea, expert al 
Institutului de Reforme Pe- 
nale, coautor al ghidului, 
este de părere că lucrarea va 
deveni un instrument profe- 
sionist, care va contribui la 
aplicarea de către procurori 


adaugă la strategia Insti- 
tutului de Reforme Penale 
de a promova reformarea 
justiţiei pentru copiii din 
Republica Moldova”, a mai 
adăugat Igor Dolea. 
Menţionăm că elabora- 
rea şi distribuirea ghidului 
pentru procurori este o com- 
ponentă a proiectului „Pro- 
movarea noilor elemente de 
justiţie pentru copii în siste- 
mul de justiţie al Republicii 
Moldova”, implementat de 
către Institutul de 


a standardelor menite să pro- 
tejeze copilul în contact cu 
sistemul de justiţie penală. 
„Ghidul, privind procedu- 
rile prietenoase copiilor la 
faza de urmărire penală, se 


Reforme Penale, cu 
suportul financiaral 
UNICEF Moldova 
şi Agenţia Suedeză 
pentru Dezvoltare şi 
Cooperare Internaţi- 
onală (Sida). 

În ultimii ani, cu 
suportul UNICEF, 
sistemul de justiție 
pentru copii din Re- 
publica Moldova a 
înregistrat progrese 
importante. Sentința 
maximă pentru copii 
a fost redusă la zece 
ani, iar perioada în 
care un copil poate 
fi reţinut de poliţie a 
==] fost redusă de la 72 

la 24 de ore. 

În prezent, în pe- 
nitenciarele din ţara 
noastră îşi ispăşesc 
sentința 59 de copii. 
Datele Procuraturii 
Generale arată că, în prime- 
le 3 luni ale anului curent au 
fost pornite 548 cauze penale 
cu participarea infractorilor 
minori. Din acestea, 214 ca- 
uze penale au fost expediate 


Institutul de Reforme Penale 
mu ce Reforme Penale 


Igor DOLEA 
Dumitru ROMAN 


GHID 


PRIVIND PROCEDURILE 
PRIETENOASE COPIILOR 
LA FAZA DE URMĂRIRE 

Ghid pentru procurori 


cu rechizitoriu în instanța de 
judecată, iar 246 cauze pena- 
le au fost încetate din diferite 
motive. 

Potrivit exigențelor Co- 
dului de procedură penală, 
reținerea minorului, precum 
şi arestarea lui se face doar 
în cazuri excepționale, cînd 
au fost săvîrşite infracțiuni 
grave cu aplicarea violenței, 
deosebit de grave sau excep- 
tional de grave. Astfel, în pri- 
mele 3 luni ale anului curent 
au fost reținuți 6 minori pen- 
tru comiterea infracțiunilor 
grave. De asemenea, pentru 
îndeplinirea neconştiincioa- 
să a obligațiunilor părintești, 
în aceiaşi perioadă au fost 
sancționați contravențional 
circa 500 de părinți, iar pro- 
curaturile teritoriale au por- 
nit 109 cauze penale în care 
minorii figurează în calitate 
de victime. 


Lilia DUMINICA 


Aviația militară aniversează 19 ani de la creare 


Baza de aviație militară „Decebal” a sărbă- 
torit, recent, 19 ani de la fondare. Programul 
festiv a inclus exerciții demonstrative de luptă 
corp la corp, precum şi desantări de la înălțimea 
de aproape 2000 de metri. Oaspeţii au vizitat 
standurile cu armamentul din dotarea unităţii 
şi au gustat din terciul ostăşesc. La eveniment au 
participat în jur de 200 de militari, printre ei şi 
veteranii Bazei de aviaţie „Decebal”. Printre oas- 
peţii de onoare se numără şi ministrul Apărării, 


şi aplicaţiilor în cadrul Programului Parteneriat pentru Pace, 
operaţiunilor umanitare desfăşurate sub egida ONU sau altui 
organism internaţional, aviația militară contribuie la promo- 
varea imaginii Armatei Naţionale şi a Republicii Moldova 
în lume. 

Potrivit oficialului, în epoca globalizării, aviația militară 
capătă o importanţă strategică. „Reieşind din aceasta, Repu- 
blica Moldova va trebui să realizeze în perspectivă o recon- 
figurare a forțelor sale aeriene, care să-i permită să îndepli- 
nească noi tipuri de operaţii şi să facă faţă cu succes provo- 
cărilor din mediul regional şi global de securitate”, a precizat 


Vitalie Marinuţa. 


Aeroportul din 
Mărculeşti s-a trans- 
format, cu ocazia 
evenimentului, în- 
tr-un adevărat cîmp 
de bătălie. Zeci de 
militari au luptat 
pentru eliberarea 
ostaticilor în cadrul 
unui exercițiu mili- 
tar. Festivităţile au 
adunat sute de cu- 
rioşi din localităţile 
din apropiere, care 
demult nu au mai 
văzut atîta agitație 
pe aeroportul din 
Mărculeşti. , 

De asemenea, |. 
zece militari din ca- 
drul Batalionului cu 
destinaţie specială 


Fulger au efectuat şi salturi cu paraşuta de la o înălţime de 
1700 de metri. Paraşutiştii au efectuat zborul de pe o aerona- 


vă de tip An-2. 


În discursul pe care l-a ţinut în cadrul ceremoniei de 
aniversare, ministrul Apărării, Vitalie Marinuţa, a ţinut să 


sublinieze că prin rezultatele obţinute în timpul exerciţiilor 


V. Marinuţa. 


Conform decla- 
] raţiilor făcute de co- 
mandantul Coman- 
damentului Forțe 
Aeriene, Vadim 
Cemîrtan, aviația 
militară va sta me- 
reu la straja cerului 
patriei, iar efecti- 
vul unităţii se află 
în continuă pregă- 
tire de specialitate. 
„Sperăm că în cu- 
rînd, forţele aeriene 
vor căpăta noi pa- 
rametri de perfor- 
manţă, iar în acest 
fel, şi o nouă ima- 
gine în perspectiva 
secolului XXI”, 
a menţionat Cemîr- 
tan. 
Menţionăm că 


Baza de Aviaţie „„Decebal” a fost creată prin decretul preşe- 
dintelui Republicii Moldova, la 28 mai 1992, în baza Regi- 
mentului 86 de aviaţie al Uniunii Sovietice. 


Lilia DUMINICA 


IDIS „„Viitorul” a prezentat la 
Bruxelles un studiu privind 
liberalizarea regimului de vize cu UE 


Un studiu IDIS „Viitorul” care surprinde progresele şi 
provocările în implementarea Planului de Acţiuni privind li- 
beralizarea regimului de vize cu UE a fost prezentat recent la 
Bruxelles. Autorul studiului, Leonid Litra, a venit totodată cu 
recomandări pentru autorităţile naţionale, care într-un interval 
relativ scurt, trebuie să reuşească să convingă comunitatea euro- 
peană prin reformele duse la bun sfîrşit că cetăţenii moldoveni 
sînt gata să circule liber în UE. 

Printre cele mai dificile sarcini se numără reformarea Minis- 
terului Afacerilor Interne prin racordarea cadrului legislativ şi 
integrarea Serviciului Grăniceri, controlul eficient al migraţiei, 
mai ales pe sectorul regiunii transnistrene, combaterea corupți- 
ei. O altă condiţie care trebuie respectată întocmai este adopta- 
rea legislației nediscriminare. În cele din urmă, este necesar ca 
să existe o persoană în oficiul primului-ministru care ar coor- 
dona activităţile de zi cu zi pe dimensiunea liberalizării vizelor. 

In următoarele săptămîni, studiul va fi prezentat public şi la 
Chişinău. Lansarea de la Bruxelles a avut loc în format off-the- 
record, pentru a prilejui o comunicare sinceră. Evenimentul a 
fost organizat de către PASOS (Asociaţia de Politici pentru o So- 
cietate Deschisă) şi găzduit de Centrul pentru Politici Europene. 

Această acţiune de advocacy este parte componentă a unui 
proiect implementat în paralel în toate cele şase state incluse în 
Parteneriatul Estic, gestionat de PASOS. Finanţarea este oferită 
de Iniţiativa pentru Reformarea Serviciului Public şi Guvernare 
Locală (LGI) a Fundațiilor pentru o Societate Deschisă. IDIS 
„Viitorul” este unul din iniţiatorii proiectului şi partenerul pen- 
tru Republica Moldova, fiind membru cu drepturi depline al 
rețelei PASOS. 

Evenimentul ce a avut loc recent a purtat genericul „Dru- 
mul către o relaţie fără vize cu UE: Scenarii pentru Republica 
Moldova, Ucraina şi Georgia”. 

Urmează şi alte evenimente, mese rotunde şi conferinţe la 
Bruxelles, Berlin, Copenhaga, care sînt conectate logic într-o 
strategie comună de advocacy. Or, o bună comunicare cu Bru- 
xelles şi statele-membre UE va permite gestionarea din timp 
a eventualelor simpatii şi reticenţe, pentru a asigura sprijinul 
politic necesar pentru a ne bucura de o Europă fără bariere. 

Tot în cadrul proiectului comun pentru statele Parteneriatu- 
lui Estic au fost lansate portale specializate pe liberalizarea re- 
gimului de vize cu UE, „novisa”, urmate de extensia naţională 
şi site-ul comun www.novisa.eu. 

DREPTUL 


Protecţia locuinței — recomandările specialiştilor 


Locuinţa a fost şi rămîne în atenţia infractorilor, care concep 
cele mai ingenioase modalităţi de pătrundere în acest spaţiu, cu 
scopul de a extrage obiectele de valoare sau banii proprietarului. 
Potrivit statisticii MAI, pe parcursul anului trecut, pe teritoriul 
republicii au fost înregistrate 1879 de furturi din apartamente şi 
case de locuit. Pentru comparaţie, în primele patru luni ale anu- 
lui curent s-au înregistrat 628 de astfel de infracțiuni. 


În momentul în care trec la ac- 
ţiune, spărgătorii de locuinţe se află 
într-o competiţie acerbă cu timpul. 
Aceştia tind să execute „operaţia” 
cît mai rapid posibil, pentru a evita 
riscul de a fi surprinşi în locuinţă. 
Cel mai mic „obstacol” pe care îl 
întîlnesc şi care ar părea neînsem- 
nat, le crează dificultăţi. De regulă, 
infractorul profită de ocazia care-i 
oferă prilejul de a fura, dar evită să 
pătrundă acolo, unde locatarii iau 
măsuri de siguranţă încă de la poartă 
sau de la uşă. 

Cui, oare, îi place să fie vizitat 
de hoţi? Nimănui, fireşte. Ce facem, 
însă, pentru a preîntîmpina aseme- 
nea situaţii neplăcute? Cum ne asi- 
gurăm locuinţa? Exersarea spiritului 
de vigilență reprezintă primul şi cel 
mai solid „scut? împotriva hoţilor 
şi a altor categorii de infractori care 
atentează la proprietatea străină. 
Aceste deprinderi sînt de natură să 
prevină orice împrejurări, care fa- 
vorizează delictele de care infrac- 
torii profită atunci cînd li se iveşte 
prilejul. Dînd dovadă de vigilenţă, 
putem întreprinde cîteva măsuri de 
securizare a locuinţei — pe cît de 
simple, pe atît de eficace — care să-i 
descurajeze pe hoţi şi pe spărgători, 
şi să-i determine să renunţe la inten- 
tiile inițiale. 

Studiile efectuate de specialiştii 
Ministerului Afacerilor Interne au 
stabilit că cele mai frecvente căi de 
acces în locuinţe ale infractorilor 
sînt uşile şi ferestrele. O protecţie 
suplimentară a acestora va garanta 
un înalt grad de siguranţă. De felul 
în care proprietarul îngrijeşte feres- 
trele, uşa şi încuietorile depinde, în 
mare măsură, securitatea locuinţei 
acestuia. 

Vă prezentăm mai jos un şir 
de recomandări ale specialiştilor 
Ministerului Afacerilor Inter- 
ne, pentru a vă proteja casa sau 
apartamentul: 

- Atenție la uşa de la intrare. O 
poartă sau o uşă deschisă ori dete- 
riorată este prima „invitaţie” pentru 
un hoţ. Nu neglijaţi cele mai ele- 
mentare măsuri de precauţie! 

- La blocuri, precum şi la imobi- 
lele mai mici, în care locuiesc mai 
multe familii, aveţi grijă ca fiecare 
locatar să aibă cîte o cheie, pentru ca 


uşa principală de acces să fie închisă 
în permanenţă, cu atît mai mult pes- 
te noapte. 

- Nu economisiţi bani sau ma- 
teriale cînd este vorba de asigurarea 
porţii sau uşii de acces în imobil. Ele 
trebuiesc  confecţi- 
onate din metal sau 
lemn de esenţă tare 
şi nu din materiale 
puţin rezistente. 

- Uşile duble tre- 
buie să fie încuiate, 
atît în partea de jos, 
cît şi în partea de 
sus. Un singur ză- 
vor la una din părți 
este insuficient, uşa 
putînd ceda la forța- 
rea părții nezăvorite. 
Un zăvor în plus în- 
seamnă întotdeauna 
un plus de siguranţă. 

- Montaţi porţile 
şi uşile astfel, încît 
balamalele să rămi- 
nă în interior. Nu ad- 
miteţi ca balamalele 
să fie montate prin 
exterior! Este lesne 
de înţeles că, într-o 
atare situaţie, nimic 
nu este mai simplu şi mai la înde- 
mîna hoţului decît să purceadă la 
demontarea balamalelor şi, apoi, la 
înlăturarea obstacolului. 

- Nu vă limitați la montarea a 
doar două balamale. Cu cît uşa este 
prinsă în mai multe balamale, cu 
atît gradul ei de siguranţă este mai 
mare. 

- Ungeţi balamalele! Explicaţia 
ţine de domeniul psihologiei infrac- 
torilor. Precum ziua bună se cunoaş- 
te de dimineaţă, tot aşa şi hoţul poa- 
te cunoaşte virtualul păgubaş după 
modul cum „întreţine” balamalele 
de la uşă. Dacă acestea sînt unse, 
înseamnă că proprietarul este gos- 
podar şi prevăzător la belele. Aici, 
hoţul nu riscă nici să încerce, căci ... 
sînt destule balamale care scîrţiie. 

- Instalați sonerie la poartă, 
pentru a nu vă trezi cu hoţii la uşă. 
Aceasta îi descurajează pe infracto- 
rii care caută pretext să vă forţeze 
poarta. 

- Montaţi un interfon! Acesta 
descurajează sigur orice răufăcător, 


care astfel va fi pus în faţa unui ele- 
ment surpriză. 

- Convingeţi-vă că ferestrele 
sînt sigure faţă de o eventuală ten- 
tativă de escaladare din exterior, în 
caz contrar, luaţi măsuri de întărire 
a lor. 

- Protejaţi ferestrele de la subsol 
şi cele de la parter cu grilaje meta- 
lice. 

- Montarea gratiilor de fier fixe, 
a grilajelor pliante sau a obloanelor 
trebuie să se facă în aşa fel, încît să 
nu permită pătrunderea printre ele. 


- Montaţi la uşă un vizor. Întot- 
deauna trebuie să vedeţi din casă 
cine este la uşă şi să deschideţi nu- 
mai după ce v-aţi convins asupra 
identităţii şi intenţiilor persoanelor 
respective. Lipsa vizorului repre- 
zintă o imprudenţă, pe care unii au 
plătit-o scump. 

- Dacă la uşă sună persoane care 
se prezintă drept lucrători ai servici- 
ilor comunale (pentru a repara sau 
a verifica instalaţiile sanitare, cablul 
electric etc.), fără să-i fi chemat, nu 
deschideţi uşa. 

- Dacă aţi pierdut cheile şi aţi for- 
tat uşa, luaţi imediat măsuri de repa- 
rare a uşii şi a tocului. Nu apelaţi la 
improvizații. Reparaţia trebuie să fie 
de bună calitate şi să nu se distingă 
urmele ei. Un hoţ, trecînd pe lîngă 
o uşă care a fost forțată, este ispitit 
să-şi încerce norocul. Evident, ispita 
va fi şi mai mare, dacă reparația s-a 
făcut superficial şi îi înlesneşte posi- 
bilitatea de forţare a uşii. 

- Un lacăt bun va descuraja tot- 
deauna pe răufăcători. La uşile gre- 


le, aplicaţi două lacăte, de modele 
diferite. 

- Nu fiți neglijenţi cu cheile! 
Lăsarea lor fără grijă în uşă sau la 
întîmplare, permite hoţului să ia mu- 
laje. 

- Aveţi grijă să faceţi două rîn- 
duri de chei, dar puneţi-le într-un loc 
sigur. Dacă numărul membrilor fa- 
miliei, care se folosesc de chei este 
mai mare, procuraţi-vă cîte un rînd 
de chei pentru fiecare, plus cel care 
va rămîne în locuinţă. 

- Dacă locuiţi singur, păstraţi un 


rînd de chei în sertarul de la birou 
sau în fişetul de la locul de muncă. 
Astfel, la nevoie, în caz de necesi- 
tate, apelînd la cheile de rezervă, nu 
veţi fi nevoit să spargeţi uşa. 

- Fiţi foarte atenţi cu cheile. Dacă 
le păstraţi în buzunar, aveţi grijă ca 
buzunarele să nu fie descusute sau 
găurite. 

- Folosiţi un portchei, dar nu vă 
inscripționaţi pe el numele, cu atît 
mai mult, adresa. 

- Dacă aţi depistat că v-au dispă- 
rut cheile, înlocuiţi imediat încuie- 
torile sau lacătele. Nu aveţi de unde 
şti dacă cheile nu v-au fost cumva 
sustrase, iar în caz de pierdere, dacă 
nu au fost găsite de un hoţ. Nu vă 
descurajaţi de faptul că schimbarea 
încuietorilor costă. Investiţia este 
absolut necesară şi o veţi face în 
folosul asigurării locuinţei dumnea- 
voastră împotriva hoţilor. 

- În momentul în care aţi consta- 
tat dispariţia cheilor, anunţaţi acasă 
despre acest lucru. Este o măsură 
elementară de siguranţă, şi obliga- 


torie. Pînă veţi înlocui încuietorile, 
cineva din familie, o rudă sau un ve- 
cin, trebuie să rămînă în locuinţă ori 
să o supravegheze. 

- Dacă aţi observat urme de for- 
tare a uşii, nu intraţi în apartament: 
este periculos, deoarece criminalul 
mai poate fi acolo (dacă, totuşi, aţi 
intrat, nu atingeţi nimic). Anunţaţi 
imediat poliţia. La fel procedaţi dacă 
a fost jefuit apartamentul vecin. 

- Atenţie! Numărul de telefon al 
poliţiei 902 este gratis şi pentru tele- 
foanele mobile. 

- În cazul în care aţi 
făcut un schimb de locuin- 
tă, este mai sigur să înlo- 
cuiţi încuietorile de la uşa 
de la intrarea în casă sau 
în apartament. 

- Nu lăsaţi cheile la 
vedere şi nu le puneţi sub 
preşul de la uşă, în ghi- 
vece de flori, în pantofi, 
în burlane, sub streaşină, 
sub pietre etc. O aseme- 
nea neglijenţă vă poate 
costa scump. Cunoscînd 
acest obicei, hoţii cau- 
tă în primul rînd locurile 
unde cheia poate fi pusă la 
„îndemînă”. Consecințele 
sînt uşor de imaginat. 

- Faceţi o listă a tuturor 
lucrurilor de preţ, pe care 
le aveţi în casă, fixaţi locul 
aflării lor. Notaţi numere- 
le de fabrică a aparataju- 
lui, tehnicii de uz casnic. 
Puneţi aparte paşapoartele 
tehnice. 

- Cînd sînteţi acasă, lăsaţi che- 
ia în uşă, dar răsucită într-o poziţie 
care să nu poată permite degajarea 
ei dacă se introduce o altă cheie din 
afară. 

- Fiţi receptivi la tot ceea ce este 
nou. În interesul dumneavoastră, 
precum şi pentru prevenirea altor 
pericole, folosiţi experienţa cea mai 
recentă în lupta împotriva infracțio- 
nalităţii, alegînd ultimele tipuri de 
încuietori, „la zi”, cu cel mai înalt 
grad de tehnicitate şi care prezintă 
un grad mai mare de siguranţă. 

- Dacă o încuietoare este mai 
scumpă decît altele, nu economisiţi 
bani, alegînd-o pe cea mai ieftină. 
Prima este mai sigură. 

- Este regretabil că se mai găsesc 
şi astăzi locuinţe, mai ales în me- 
diul rural, „asigurate” cu încuietori 
vechi, foarte simple, unele „de pe 
timpuri”, şi care pot fi descuiate ad- 
hoc cu o simplă bucată de sîrmă. 


Lilia DUMINICA 


Raport UE despre R. Moldova: Sîntem dinamici şi constructivi, dar corupți 


„În pofida impasului 
politic cauzat de imposibi- 
litatea alegerii preşedinte- 
lui, ţara noastră a realizat 
progrese destul de bune 
în majoritatea domeniilor 
din Planul de Acţiuni UE 
— Republica Moldova”. 

Despre aceasta se vor- 
beşte în raportul Comisiei 
Europene privind Imple- 
mentarea Politicii Euro- 
pene de Vecinătate în Re- 
publica Moldova în anul 
2010, lansat recent. Po- 
trivit autorilor raportului, 
„au fost realizate progrese 
în domeniul legislativ, in- 
clusiv la nivel de imple- 
mentare. De asemenea, au 


fost depuse eforturi pentru a 
soluţiona probleme adminis- 


trative abordate în rapoarte 
intermediare anterioare”, se 


menţionează în raport. 
„Datorită dialogului 
politic dinamic şi construc- 
tiv în cooperare cu Uniu- 
nea Europeană, Republica 
Moldova a avut capacitate 
să obţină asistenţa necesară 
din partea partenerilor săi 
internaţionali pentru urmă- 
torii ani. Totuşi, incertitudi- 
nea politică şi constrîngerile 
legate de aceasta împiedică 
realizarea reformelor pe 
scară largă. Sînt necesare 
mai multe eforturi pentru 
contracararea corupției, re- 
forma sistemului judiciar, 
procuraturii şi poliției, pre- 
cum şi realizarea angaja- 
mentelor privind drepturile 


omului”, consideră experții 
Consiliului European. 
Raportul spune că „eco- 
nomia Republicii Moldova a 
fost grav expusă crizei mon- 
diale. În 2010, cu sprijinul 
financiar internațional şi în- 
ceputul recuperării, Republi- 
ca Moldova a reuşit să se re- 
stabilească. Autoritățile de la 
Chişinău au menținut politici 
macroeconomice stricte şi au 
lansat reformele structurale. 
Pînă la sfîrşitul anului 2010, 
obiectivele macro-econo- 
mice stabilite în Planul de 
Acțiuni au fost în plină des- 
făşurare. Acest lucru a per- 
mis UE să acorde o asistență 
macro-financiară importantă 


ţării. Cu toate acestea, pro- 
gresele înregistrate în do- 
meniul economiei de piață 
şi climatului investiţional 
se lovesc de netransparen- 
ţa şi imprevizibilitatea în 
afaceri. 

Cooperarea Republicii 
Moldova cu UE în proble- 
ma transnistreană a fost 
pozitivă pe tot parcursul 
anului. Republica Moldova 
a jucat un rol constructiv 
în toate cele cinci reuniuni 
informale ale formatului 
5 +2, cu toate că acestea nu 
au avut un progres real în 
direcția reluării negocieri- 
lor oficiale”, se mai spune 
în raport. 


DREPTUL 

Guvernul va acorda subvenții sinistraţilor care şi-au 
pierdut recolta în urma inundaţiilor 


Prim-ministrul Vlad Filat a vi- 
zitat noua localitate Cotul Morii, 
construită după inundaţiile din vara 
anului 2010, potrivit Direcţiei co- 
municare şi relaţii cu presa de la 
Guvern. 

Vlad Filat a desfăşurat la faţa 
locului o şedinţă la care au partici- 
pat responsabilii de desfăşurarea şi 
gestionarea lucrărilor atît de la ni- 
vel central, cît şi local. 

Ministrul Dezvoltării Regionale 
şi Construcţiilor, Marcel Răducan, 
a făcut o prezentare a situației din 
localitate, precizînd că din cele 563 
de case construite 463 sînt deja 
gata, alte 100 fiind în proces de fi- 
nisare. 

Marcel Răducan a spus că doar 
în 118 case s-au mutat proprietarii. 
Ministrul a explicat numărul mic de 
locatari prin activitatea ineficientă 
a autorităţilor locale, dar şi prin 
procedura anevoioasă de renunțare 
la cotele de teren pe care a fost con- 
struită localitatea. 

Premierul Vlad Filat a solicitat 
autorităţilor responsabile să inten- 
sifice procedurile de renunțare la 
cotele de teren, precizînd că, în caz 
contrar, va fi elaborat un proiect de 
hotărîre de Guvern prin care terenul 
respectiv va fi declarat utilitate pu- 
blică, iar proprietarii vor fi despăgu- 
biţi sau vor primi alte terenuri. 

Un alt subiect discutat în cadrul 
şedinţei a fost aprovizionarea cu 
apă potabilă. Conform informaţiei 
prezentate, la momentul de faţă, în 
localitate sînt trei fîntîni, pînă la 
sfîrşitul săptămînii urmînd să fie 
forate încă patru. Totodată, zilnic 


în localitate este adusă şi o cisternă 
cu apă potabilă. 
„Datoria noastră, aşa cum am 


promis, a fost la prima etapă să 
construim casele, ulterior vom con- 
strui şcoala, grădiniţa, un centru 
comercial şi, desigur, toată locali- 
tatea va fi conectată la apeduct”, a 
menţionat prim-ministrul. 

Vlad Filat a făcut apel la sinis- 


De ce mor oamenii în 


traţii din Cotul Morii să se implice 
mai mult la finalizarea lucrărilor. 
La rîndul lor, locuitorii din Cotul 


Morii au solicitat Guvernului des- 
păgubiri pentru terenurile agricole 
care au fost inundate în vara anului 
trecut şi continuă să fie înnămolite. 

Vlad Filat a spus că în anul 
2010 în total în Republica Moldova 
au fost inundate 10 mii de hectare 


de teren şi, imediat ce va fi finaliza- 
tă construcţia caselor, se va reveni 
la evaluarea pagubelor. 


Di 


„Nu o să acordăm despăgubiri, 
ci o să venim cu subvenţii. Dar 
acest ajutor nu-l vor primi doar lo- 
cuitorii din Cotul Morii, ci toţi cei 
care şi-au pierdut recolta ca urmare 
a inundaţiilor. În caz contrar, nu ar 
fi corect”, a menţionat premierul. 


Vlad Filat a făcut apel către cei 
care au avut de suferit de pe urma 
inundaţiilor să nu creadă zvonuri- 
lor. 

„În decurs de mai puţin de un 
an, am reuşit să facem foarte multe 
lucruri şi vom continua să muncim 
pentru ca să vă asigurăm condiţii 
decente de trai. Dar trebuie să înţe- 
legeţi că nu avem resurse în buget 
pentru a acoperi toate cheltuielile 
concomitent”, a spus Vlad Filat. 

Premierul a îndemnat beneficia- 
rii de case să treacă cu traiul în no- 
ile gospodării, precizînd că pentru 
moment acestea sînt păzite de 80 de 
carabinieri, iar situaţia nu mai poa- 
te continua în acest fel. 

„Atunci cînd localitatea Cotul 
Morii a fost inundată şi am propus 
dut casele, majoritatea din locuitorii 
satului Cotul Morii au optat pentru 
un nou sat. Pentru a păstra comuni- 
tatea, noi am mers în întîmpinare şi 
am ridicat toate cele 563 de case, 
chiar dacă achiziționarea unei gos- 
podării gata în alte localităţi a cos- 
tat de trei ori mai puţin decît una 
nouă”, a spus prim-ministrul. 

Vlad Filat a vizitat şi o familie 
care a trecut cu traiul în noua lo- 
calitate. Premierul a luat cunoştinţă 
de condiţiile de trai şi a discutat cu 
proprietarii. 

Prim-ministrul a anunţat că, la 
finele săptămînii viitoare, va avea 
loc şedinţa Comisiei naţionale pen- 
tru lichidarea consecinţelor inunda- 
țiilor, în cadrul căreia se va discuta 
în detaliu toate problemele existen- 
te. 


Premiul pentru Libertate 


Republica Moldova 


În anul 2010, în Republica Moldova au decedat 43 631 de persoane, cu 1492 
(3,5%) mai multe decît în 2009. Informaţia nu include populaţia localităţilor 
din partea stîngă a Nistrului şi din municipiul Tighina (Bender). În 2010, rata 
mortalităţii generale a constituit în Republica Moldova 12,3 decedați la 1000 de 
locuitori, potrivit unui raport al Biroului Naţional de Statistică. Pentru compara- 
ție: în 2006, rata mortalităţii a fost de 14 procente. 

La fel ca în anii precedenţi, cele mai multe decese (56,2%) au avut drept 
cauză maladii ale aparatului circulator. 

Acestea sînt urmate de tumori (13,1%), boli ale aparatului digestiv (10,0%), 
accidente, intoxicații şi traumatisme (8,5%), boli ale aparatului respirator 
(5,6%). 

Mortalitatea masculină, specificată pe cauze de deces, diferă de cea femini- 
nă. 

„Supramortalitatea masculină” a fost de 3,5 ori mai mare în cazul acciden- 
telor, intoxicaţiilor şi traumatismelor, de 4,4 ori în cazul bolilor infecțioase şi 
parazitare, de 2 ori în cazul bolilor aparatului respirator şi de 1,3 ori în cazul 
tumorilor. 

„Supramortalitatea feminină” s-a înregistrat doar în cazul bolilor aparatului 
circulator — numărul femeilor decedate din acest motiv l-a depăşit de 1,2 ori pe 
cel al bărbaţilor. 

În raioanele Orhei, Hînceşti, Edineţ, Soroca şi Floreşti, comparativ cu alte 
raioane, au fost mai frecvente decesele cauzate de boli ale aparatului circulator. 

În Orhei, Străşeni, Ungheni, Ialoveni şi Cahul a fost constatat un număr pes- 
te medie al deceselor provocate de boli ale aparatului digestiv. 

Cel mai înalt nivel al „mortalității provocat de cauze externe” s-a înregistrat 
în raioanele: Hînceşti, Orhei, Cahul, Căuşeni şi Ungheni. 

De boli ale aparatului respirator, cei mai mulţi oameni au murit la Ungheni, 
Hînceşti, Drochia, Briceni şi Călăraşi. 

În medie, în Republica Moldova, femeile au o viaţă cu 8 ani mai lungă decît 
bărbaţii. 

Totodată, durata medie a vieţii locuitorilor din mediul urban este mai mare 
decît a celor din mediul rural - cu 3,5 ani în cazul bărbaţilor şi cu 3,2 ani în cazul 
femeilor. 

Către sfîrşitul anului 2010, Biroul de Statistică al Republicii Moldova sem- 
nala că speranţa de viaţă a înregistrat o tendinţă de creştere pe parcursul ultimilor 
ani, datorată creşterii natalității şi stabilizării ratei mortalităţii. 

În 2009, media vieţii în Republica Moldova a fost de 69,3 ani (bărbaţi: 65,3 
ani, femei: 73,4 ani). 

În Republica Moldova, speranţa de viaţă este una dintre cele mai scăzute în 
Europa, unde media constituie aproximativ 79 de ani. 


Premierul Vlad Filat va participa la „Forumul 
Global Wroclaw 2011” din oraşul polonez Wroclaw 
în cadrul căruia îi va fi înmînat Premiul pentru Liber- 
tate decernat de Consiliul Atlantic al SUA, anunţă un 
comunicat de presă al Guvernului. 

Printre participanţii la eveniment vor fi factori 
influenţi de pe ambele continente, printre care pre- 
şedintele Poloniei Bronislaw Komorowski, senatorul 
american John McCain, ministrul Afacerilor Externe 
al Poloniei Radoslaw Sikorski, adjunctul secretarului 
SUA pentru Apărare responsabil de relaţiile internați- 
onale de securitate Alexander Vershbow. 

Premiul pentru Libertate este unul prestigios şi 
se acordă personalităţilor marcante care au contribu- 
it substanţial la promovarea valorilor democratice în 
lume. Premierul Vlad Filat va primi acest premiu îm- 
preună cu senatorul american John McCain, ministrul 
de Externe al Poloniei Radoslaw Sikorski, precum şi 


unii lideri ai mişcărilor democratice din Belarus şi 
Egipt. 

Actuala ediţie a Forumului Global de la Wroclaw 
va întruni un număr de peste 200 de politicieni şi 
reprezentanţi notorii ai cercurilor de afaceri pentru 
a discuta rolul Europei Centrale, în calitate de parte- 
ner strategic al Statelor Unite, în eforturile comune 
de a fortifica cooperarea între SUA şi Europa în plan 
economic, politic şi de securitate. 

Anterior, printre beneficiarii Premiului pentru 
Libertate s-au numărat ex-secretarul general NATO 
şi înaltul reprezentant pentru Politica Externă şi de 
Securitate al UE, Javier Solana, preşedintele Parla- 
mentului European, Jerzy Buzek, ex-preşedintele 
Poloniei, Alexander Kwasniewski. În cadrul Foru- 
mului, prim-ministrul Republicii Moldova va ţine 
un discurs la tema „Consolidarea proceselor demo- 
cratice din lume”. 


Finalizarea urmăririlor penale în domeniul 
construcţiei de locuinţe poate dura şi ani de zile, 
din cauza întîrzierii expertizei de construcţie, soli- 
citate de organele de anchetă. Cel puţin aşa susţine 
prim-adjunctul Procurorului General, Andrei Pân- 
tea, care spune că o altă problemă importantă ar 
fi lipsa actelor contabile de care este responsabil 
Centrul Naţional de Expertize Judiciare din cadrul 
Ministerului Justiţiei. Potrivit lui, soluţionarea 
acestor probleme necesită implicarea nemijlocită 
a instituţiilor statale. Andrei Pântea spune că, pen- 
tru a preveni ulterior astfel de situaţii, Procuratura 
Generală a înaintat Guvernului o serie de propu- 
neri privind protecţia investitorilor în domeniul 
construcţiei locative şi accelerarea urmăririi pena- 
le. „Una dintre sarcinile principale ale organelor 
procuraturii rămîne de a-i identifica pe aşa-zişii 
pseudoîntreprinzători care, sub pretextul realizării 
unui scop nobil, profită de starea de vulnerabilitate 


Urmăririle penale în domeniul construcțiilor pot 
dura ani de zile 


a concetăţenilor”, a spus prim-adjunctul Procuro- 
rului General. 

Totodată, Andrei Pântea a venit cu un apel că- 
tre cei implicaţi în astfel de domenii de a recupera 
benevol prejudiciile victimelor infracţiunilor. Po- 
trivit lui, la moment procurorii conduc şi exercită 
urmărirea penală pe 19 dosare ce ţin de domeniul 
construcţiei locuinţelor, dintre care doar trei sînt 
investigate de Procuratura Generală. Astfel, po- 
trivit lui, numărul victimelor se ridică la 400, iar 
suma pierderilor este de milioane de lei. „Un fac- 
tor important care provoacă asemenea situaţii este 
şi credibilitatea sporită a anumitor persoane din 
partea multor cetăţeni. Aceştia nu consultă cadrul 
legislativ, iar, în consecinţă, sînt înşelaţi”, a spus 
Pântea. Potrivit lui, instituţia se va implica activ şi 
în continuare la modificarea cadrului legislativ în 
domeniul ipotecar, asigurarea recuperării prejudi- 
ciului cauzat prin infracţiune. 


O VINERI, 3 IUNIE 2011 


Educaţie juridică 


La solicitarea cititorilor 


Votarea se efectuează în 
ziua alegerilor între orele 
07.00 şi 21.00. Biroul electo- 
ral al secţiei de votare aduce 
la cunoştinţă publică timpul şi 
locul votării cel mai tîrziu cu 
10 zile înainte de ziua alegeri- 
lor. În timpul rezervat votării 
se interzice de a închide loca- 
lul de votare şi de a suspenda 
votarea, cu excepţia cazurilor 
de dezordine în masă, de ca- 
lamităţi naturale, de alte cir- 
cumstanţe neprevăzute, care 
îi pun pe alegători în pericol 
sau fac imposibilă efectuarea 
votării. În aceste cazuri, pre- 
şedintele biroului electoral al 
secţiei de votare poate sus- 


penda votarea pentru cel mult 
2 ore, timp în care aduce loca- 
lul secţiei de votare în starea 
corespunzătoare sau găseşte 
un alt local, înştiinţînd despre 
acest fapt alegătorii. La ale- 
gerile locale, în cazul în care 
procesul de votare suspendat 
nu poate fi reluat în timp de 
2 ore, votarea se consideră 
suspendată pe un termen ce 
nu va depăşi 2 săptămîni, iar 
Comisia Electorală Centrală, 
în termen de 3 zile, adoptă o 
hotărîre privind data reluării 
votării suspendate. Procesul 
de votare se reia în aceleaşi 
condiţii juridice. Persoanele 
care au dreptul să asiste la 
votare nu pot fi obligate să 
părăsească localul secţiei de 
votare în timpul suspendării 
votării. 

Votarea se efectuează în 


votarea 


localuri special amenajate cu 
mese la care se eliberează bu- 
letinele de vot, cu cabine sau 
camere pentru vot secret şi cu 
urne de vot. Urnele se insta- 
lează în aşa fel încît alegăto- 
rul, pentru a se apropia de ele, 
să traverseze neapărat cabina 
sau camera pentru vot secret. 
Localul secţiei de votare tre- 
buie să fie dotat cu un număr 
suficient de cabine sau came- 
re pentru a se evita aglome- 
raţia. Pentru asigurarea unui 
parcurs ordonat prin secția de 
votare şi evitarea aglomeraţi- 
ei, biroul electoral al secției 
de votare stabileşte un traseu 
pentru alegători, începînd 


de la intrare, spre mesele la 
care se eliberează buletinele, 
pe urmă spre cabinele de vot 
secret şi urnele de vot. Secţia 
de votare trebuie să fie ame- 
najată astfel încît să permi- 
tă membrilor biroului electo- 
ral al secţiei de votare şi altor 
persoane autorizate să asiste 
la operaţiile electorale, să su- 
pravegheze, în mod continuu, 
toate aspectele procesului de 
votare, inclusiv identificarea 
alegătorului, înmînarea bule- 
tinelor şi introducerea lor în 
urnele de vot, numărarea vo- 
turilor şi întocmirea procese- 
lor-verbale. Secţia de votare 
se asigură de către autorităţile 
administraţiei publice locale 
cu cabine, urne de vot şi cele- 
lalte materiale necesare. Res- 
ponsabilitatea pentru organi- 
zarea votării, pentru secretul 


exprimării voinţei alegători- 
lor, pentru amenajarea loca- 
lurilor şi pentru menţinerea în 
ele a ordinii cuvenite o poartă 
biroul electoral al secţiei de 
votare. 

Fiecare alegător votea- 
ză personal. Votarea în locul 
altor persoane nu se admite. 
Biroul electoral al secţiei de 
votare înmînează alegătoru- 
lui buletinul de vot, conform 
listei electorale, numai la 
prezentarea actului de identi- 
tate. La primirea buletinului, 
alegătorul semnează în lista 
electorală în dreptul numelui 
şi i se aplică în fişa de însoţire 
a buletinului de identitate sau 


în actul în a cărui bază vo- 
tează ştampila cu menţiunea 
care confirmă votarea în ziua 
respectivă. 

Votarea se efectuează în 
baza următoarelor acte de 
identitate: 

a) buletinul de identita- 
te al cetăţeanului Republicii 
Moldova, cu fişa de însoţire 
în care se indică domiciliul 
sau reşedinţa alegătorului pe 
teritoriul secţiei de votare; 

b) paşaportul de tip ex-so- 
vietic modelul anului 1974 cu 
menţiunea privind cetăţenia 
Republicii Moldova, numărul 
de identificare de stat al per- 
soanei fizice (IDNP) şi înre- 
gistrarea la domiciliu; 

c) paşaportul de tip ex- 
sovietic modelul anului 1974 
fără număr de identificare de 
stat (IDNP) cu menţiunile: 


„valabil pe un termen neli- 
mitat”, cetăţenia Republicii 
Moldova şi înregistrarea la 
domiciliu - pentru persoanele 
care au renunţat la actele de 
identitate ale Republicii Mol- 
dova din considerente religi- 
oase; 

d) actul de identitate pro- 
vizoriu de tip F-9 cu menţi- 
unile privind cetăţenia Re- 
publicii Moldova, domiciliul 
titularului; 

e) legitimaţia de serviciu 
pentru militarii în termen, 
livretul eliberat de Centrul 
Serviciului Civil pentru per- 
soanele care satisfac serviciul 
civil (de alternativă). 

Biroul electoral decide 
asupra prelungirii, cu cel mult 
2 ore, a termenului votării 
pentru a le permite alegători- 
lor, care stau în rînd la secţia 
de votare respectivă, să-şi re- 
alizeze drepturile, informînd 
despre prelungire consiliul 
electoral de circumscripție şi 
Comisia Electorală Centrală. 

Buletinul de vot se com- 
pletează de către alegător nu- 
mai în cabina pentru vot se- 
cret. Alegătorul care nu este 
în stare să completeze de sine 
stătător buletinul are dreptul 
să invite în cabină o altă per- 
soană, cu excepția membri- 
lor biroului secţiei de votare, 
reprezentanţii concurenţilor 
electorali şi a persoanelor au- 
torizate să asiste la operaţiile 
electorale. Aceste cazuri vor 
fi consemnate aparte în rapor- 
tul biroului electoral al secţiei 
de votare. 

Alegătorul aplică ştampila 
cu inscripţia „„ Votat” în interi- 
orul cercului unui singur pa- 
trulater din buletinul de vot, 
ceea ce înseamnă că a votat 
pentru concurentul electoral 
corespunzător. Cercurile din 
celelalte patrulatere trebuie 
să rămînă curate. Se interzice 
scoaterea din localul secţiei 
de votare a buletinului elibe- 
rat pentru vot. Un alegător 
poate vota numai pentru un 
singur concurent electoral. 
Dacă alegătorul a completat 
greşit buletinul, la cererea lui, 
biroul electoral al secţiei de 
votare anulează acest buletin 
şi îi eliberează imediat, o sin- 
gură dată, un nou buletin de 
vot. Acest caz va fi menţionat 
în procesul-verbal cu privire 
la votare şi în lista electo- 
rală. Alegătorul introduce în 
urna de vot buletinul de vot 
cu ştampila „„ Votat”. 


(MISIUNEA OSCE ÎNDEAMNĂ CONDUCEREA ŞI POPORUL MOLDOVEI 
SĂ RESPECTE ANGAJAMENTUL ÎN PRIVINȚA TOLERANȚEI RELIGIOASE 


Misiunea OSCE în Moldova salută înregistrarea recentă 
a primei organizaţii musulmane în republică, exprimîndu-şi 
totodată „îngrijorarea față de recentele manifestări de into- 


leranţă”. 


tei religioase”. 


In comunicatul misiunii, conducerea şi poporul Moldovei 
este îndemnată „să păstreze angajamentul în privinţa toleran- 


„Toate statele participante la OSCE sînt angajate să res- 
pecte libertatea gîndirii, conştiinţei, religiei sau credinţei a 
tuturor, fără deosebire de rasă, sex, limbă sau religie,” a spus 
şeful Misiunii, Philip Remler. 

El a făcut referință la Documentele Finale, semnate la 
Madrid în 1983 şi la Viena în 1989, prin care Moldova, ca 


a participant la OSCE, s-a angajat să acorde un statut ofici- 


al comunităţilor religioase la solicitarea acestora şi în confor- 
mitate cu cadrul constituţional al Moldovei. 

„Cu toate acestea, manifestările recente de intoleranţă faţă 
de musulmani stîrnesc îngrijorări,” a adăugat Remler, men- 
ţionînd că personalităţile publice, liderii politici şi religioşi 
au o responsabilitate importantă în promovarea respectului 


reciproc şi a înţelegerii. 


Remler a chemat liderii politici să condamne intoleranţa 
şi discriminarea, inclusiv cea faţă de musulmani, şi să pro- 
moveze toleranța, respectul reciproc şi înţelegerea în rîndul 
cetăţenilor Republicii Moldova. 

Precizăm că Ministerul Justiţiei a înregistrat recent Liga 
Islamică în RM, fapt care a trezit nemulţumirea Bisericii Or- 
todoxe, a mai multor partide şi organizaţii obşteşti, care au 


protestat la Chişinău şi Bălţi. 


DREPTUL 


La întrebări 
răspunde juristul 


Vitalie MODRÎNGĂ 


| Este început de sezon estival, cînd majoritatea 
| oamenilor pleacă să se odihnească după o perioa- 
| dă îndelungată de muncă. Însă, foarte mulţi an- 
| Zajaţi nu cunosc care este modalitatea acordării 
| concediului de odihnă. De aceea vreau să aduceți 
| la cunoştinţă ce prevede legea la acest capitol. 

| 

| 


Concediul de odihnă se 
acordă anual conform progra- 
mării. Programarea concedi- 
ilor de odihnă anuale pentru 
anul următor se face de an- 
gajator, de comun acord cu 
reprezentanţii salariaţilor, cu 
cel puţin 2 săptămîni înainte 
de sfîrşitul fiecărui an calen- 
daristic. La programarea 
concediilor de odihnă anuale 
trebuie să se ţină cont atît de 
dorinţa salariaţilor, cît şi de 
necesitatea asigurării bunei 
funcţionări a unităţii. Sala- 
riaţilor ale căror soţii se află 
în concediu de maternitate li 
se acordă, în baza unei cereri 
scrise, concediul de odihnă 
anual concomitent cu conce- 
diul soțiilor.  Salariaţilor în 
vîrstă de pînă la 18 ani, pă- 
rinţilor care au 2 şi mai mulți 
copii în vîrstă de pînă la 16 
ani sau un copil invalid şi pă- 
rinţilor singuri care au un co- 
pil în vârstă de pînă la 16 ani, 
concediile de odihnă anuale li 
se acordă în perioada de vară 
sau, în baza unei cereri scrise, 
în orice altă perioadă a anu- 
lui. Programarea concediilor 
de odihnă anuale este obliga- 
torie atît pentru angajator, cît 
şi pentru salariat. Salariatul 
trebuie să fie prevenit în for- 
mă scrisă, despre data începe- 
rii concediului cu cel puţin 2 
săptămîni înainte. 

Angajatorul are obligaţia 
de a lua măsurile necesare 
pentru ca salariaţii să folo- 
sească concediile de odihnă 
în fiecare an calendaristic. 
Concediul de odihnă anual 
poate fi amînat sau prelungit 
în cazul aflării salariatului în 
concediu medical, îndeplini- 
rii de către acesta a unei înda- 
toriri de stat sau în alte cazuri 
prevăzute de lege. În cazuri 


9 Avocatul dvs. la domiciliu 


Victoria Pleşca, 
mun. Chişinău | 


excepţionale, cînd acordarea 
concediului de odihnă anual 
salariatului în anul de muncă 
curent poate să se răsfrîngă 
negativ asupra bunei func- 
ţionări a unităţii, concediul, 
cu consimţămîntul scris al 
salariatului şi cu acordul re- 
prezentanţilor salariaților, 
poate fi amînat pe anul de 
muncă următor. În acest caz, 
în anul următor salariatul va 
beneficia de 2 concedii, care 
pot fi cumulate sau divizate 
în baza cererii scrise. Este 
interzisă neacordarea conce- 
diului de odihnă anual timp 
de 2 ani consecutivi, precum 
şi neacordarea anuală a con- 
cediului de odihnă salariați- 
lor în vîrstă de pînă la 18 ani 
şi salariaţilor care au dreptul 
la concediu suplimentar în 
legătură cu munca în condiţii 
vătămătoare. Nu se admi- 
te înlocuirea concediului de 
odihnă anual nefolosit prin- 
tr-o compensație în bani, cu 
excepţia cazurilor de încetare 
a contractului individual de 
muncă al salariatului care nu 
şi-a folosit concediul. Durata 
concediilor medicale, a celor 
de maternitate şi de studii 
nu se include în durata con- 
cediului de odihnă anual. În 
caz de coincidenţă totală sau 
parțială a concediului cu unul 
din concediile menţionate, în 
baza unei cereri scrise a sala- 
riatului, concediul de odihnă 
anual nefolosit integral ori 
parțial se amînă pe perioada 
convenită prin acordul scris 
al părţilor sau se prelungeşte, 
respectiv, cu numărul zilelor 
indicate în documentul, eli- 
berat în modul stabilit, pri- 
vitor la acordarea concediu- 
lui corespunzător în cadrul 
aceluiaşi an calendaristic. 


Stimaţi cititori! 

Redacţia va răspunde la întrebările Dvs. 
numai la prezentarea acestui cupon. 

Întrebarea trebuie formulată clar şi cît 
mai concis, pe o foaie aparte. 

Decupaţi cuponul şi, împreună cu între- 
barea Dvs, trimiteţi-l pe adresa: Chişinău, 
2009, str. A. Mateevici nr. 60, bir. 222. 

DREPTUL 
> Citaţii în judecată ` 


Curtea de Apel Chişinău, în conformitate cu art.108 CPC 
al RM, anunţă citarea publică a „STR Engineering Consulting” 
SRL, în cauza civilă nr. 3-860/2011, la acţiunea OO „Eco-Ti- 
ras” împotriva Consiliului mun. Chişinău privind anularea ac- 
tului administrativ. 

Examinarea cauzei este numită, pentru data de 13 iunie 
2011, ora 11.00 în incinta Curţii de Apel Chişinău, str. Teilor 
nr. 4. 

Judecătorul 

Curții de Apel Chişinău 

++e 

Judecătoria Economică de Circumscripție solicită pre- 

zentarea reprezentantului „Mezel Nord” SRL, cu sediul: satul 

Hăsnăşenii Mari, Drochia, pentru data de 16 iunie 2011, ora 

11.15, la şedinţa de judecată (bdul Ştefan cel Mare nr. 73, bir. 

207) în calitate de pîrît în cauza civilă intentată de SRL „Cre- 
dagalex”. 

Prezenţa este obligatorie. În caz de neprezentare, cauza va 
fi examinată în lipsa părții absente. 

Judecător 


M. Ciugureanu 


Natalia Plugari 
++ 

Judecătoria Economică de Circumscripție solicită pre- 
zentarea reprezentantului „Express Logistic” SRL, cu sediul: 
MD-2015, mun. Chişinău, str. Sarmizegetusa nr. 8, apt. (of) 
34, pentru data de 29 iunie 2011, ora 11.15, la şedinţa de ju- 
decată (bdul Ştefan cel Mare nr. 73, bir. 207) unde va avea loc 
examinarea cauzei civile intentată de „Asfor” SRL - România 
privind încasarea datoriei. 

Judecător Natalia Plugari 
+0. 

Judecătoria Centru mun. Chişinău solicită prezentarea cet. 
Para Alexandru, pentru data de 13 iunie 2011, ora 12.30, la 
şedinţa de judecată (str. Bulgară nr. 43, bir. 39) unde va avea 
loc examinarea cauzei civile intentată de Romanescu Raisa 
privind evacuarea. 


Judecător V. Efros 


+++ 

Judecătoria Centru mun. Chişinău solicită prezentarea cet. 
Moţipan Dumitru, cu ultimul domiciliu cunoscut: mun. Chişi- 
nău, str. Costiujeni nr. 8/3, et. 9, apt. 131, pentru data de 15 iu- 
nie 2011, ora 13.30, la şedinţa de judecată (str. Bulgară nr. 43, 
bir. 48) unde va avea loc examinarea cauzei civile intentată de 
Malanca Tatiana privind decăderea din drepturile părintești. 

Judecător Ecaterina Palanciuc 

+++ 

Judecătoria Centru mun. Chişinău solicită prezentarea cet. 
Mircea Lilia, pentru data de 22 iunie 2011, ora 12.00, la şe- 
dința de judecată (str. Bulgară nr. 43, bir. 46) unde va avea 
loc examinarea cauzei civile intentată de Ochakovski Felix 
privind încasarea datoriei. 

Prezența este obligatorie. În caz de neprezentare, cauza va 
fi examinată în lipsa părții absente. 

Judecător I. Busuioc 
o... 

Judecătoria Centru mun. Chişinău solicită prezentarea cet. 
Iabanji Nichita, labanji Lilia, pentru data de 27 iunie 2011, ora 
15.30, la şedinţa de judecată (str. Bulgară nr. 43, bir. 61) în ca- 
litate de pîrîţi în cauza civilă intentată de APLP 50/177 privind 
încasarea daroriilor. 


Judecător Djeta Chistol 


+++ 
Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Filip Cristina, 
pentru data de 21 iunie 2011, ora 9.00, la şedinţa de judecată 
(str. M. Viteazul nr. 2, bir. 505) în calitate de pîrît în cauza 
civilă nr. 2-1333/2011 intentată de SRL „Autocrist” privind 
încasarea datoriei. 
Judecător Galina Moscalciuc 
+++ 
Judecătoria Buiucani mun. Chişinău, în conformitate cu 
art.108 CPC al RM, solicită prezentarea cet. Covaş Marcela, 
pentru data de 23 iunie 2011, ora 14.00, la şedinţa de judeca- 
tă (str. M. Viteazul nr. 2, bir. 606) în calitate de intervenient 
accesoriu în cauza civilă Sidorenco M. către Consiliul Sătesc 
Ghidighici, ÎP „Fîntînilor” ş.a. privind recunoaşterea nulă a 
actelor. 
Judecător Ghenadie Plămădeală 
+++ 
Judecătoria Ciocana mun. Chişinău, în conformitate cu 
art.108 CPC al RM, solicită prezentarea cet. Tomşa Dragomir, 
domiciliat: mun. Chişinău, com. Bubuieci, str. Miorița nr. 26/2, 
apt. 39, pentru data de 20 iunie 2011, ora 14.30, la şedinţa de 
judecată (str. M. Sadoveanu nr. 24/1, bir. 315) în calitate de 
pîrît în cauza civilă intentată de Zghibarța Sergiu privind în- 
casarea datoriei. 
Judecător I. Mânăscurtă 
+++ 
Judecătoria Ciocana mun. Chişinău, în conformita- 
te cu art.108 CPC al RM, solicită prezentarea cet. Rabiciuc 
Veaceslav Vasile, domiciliat: str. Mircea cel Bătrîn nr. 3, apt. 
201, mun. Chişinău, pentru data de 24 iunie 2011, ora 11.30, 
la şedinţa de judecată (str. M. Sadoveanu nr. 24/1, bir. 307) în 
calitate de pîrît în cauza civilă intentată de Rabiciuc Valeria 
privind desfacerea căsătoriei, determinarea domiciliului. 
Judecător I. Dutca 
+++ 
Judecătoria Străşeni, în conformitate cu art.108 CPC al 
RM, solicită prezentarea cet. Boaghe Vladimir, pentru data 
de 15 iunie 2011, ora 9.00, la şedinţa de judecată (Străşeni, 
str. Ştefan cel Mare nr. 98) în calitate de pîrît în cauza civilă 
intentată de SC „„Capitalcar” SRL privind încasarea datoriei 
conform contractului de locaţiune a unițății de transport. 
Judecător D. Mârzenco 
+++ 
Judecătoria Floreşti solicită prezentarea cet. Macovei 
Sergiu Vasile, domiciliat: or. Floreşti, str. C. Porumbescu nr. 
4, apt. 9, pentru data de 21 iunie 2011, ora 10.30, la şedinţa de 
judecată (Floreşti, str. M. Eminescu nr. 1, bir. 10) în calitate 
de pîrît în cauza civilă intentată de Nicolaenco Vasile privind 
încasarea datoriei. 
Prezența este obligatorie. În caz de neprezentare, cauza va 
fi examinată în lipsa părții absente. 
Judecător I. Tutunaru 
++e 
Judecătoria Orhei, în conformitate cu art.108 CPC al RM, 
solicită REPETAT prezentarea cet. Botnari Galina, cu ultimul 
domiciliu în satul Brăneşti, Orhei, pentru data de 21 iunie 
2011, ora 10.30, la şedinţa de judecată (Orhei, str. Vasile Mahu 
nr. 135) în calitate de pîrît în cauza civilă înaintată de Botnari 
Vasile privind desfacerea căsătoriei. 
Prezența este obligatorie. În caz de neprezentare, cauza va 
fi examinată în lipsa părții absente. 


Judecător V. Negruța 


M 


Moldova în topul 
statelor cu cele mai mici 
salarii din CSI 


Moldova rămîne în topul statelor cu cele 
mai mici salarii din Comunitatea Statelor Inde- 
pendente. În comparație cu ruşii, de exemplu, 
lefurile moldovenilor sînt de trei ori mai mici. 
Mai prost decît la noi în ţară se plăteşte doar în 
Kîrgîzstan şi Tadjikistan. 

Din cauza modificării metodologiei de cal- 
cul, Moldova este unica ţară din CSI care nu 
dispune de statistici privind salariul mediu pe 
economie pentru primele luni ale acestui an. 
În 2010, însă, moldovenii au încasat în medie 
echivalentul a 180 de euro. 

Prin urmare, la capitolul remunerarea mun- 
cii, Moldova rămîne pe locul şapte. Cele mai 
mari salarii din CSI sînt plătite în Rusia - în me- 
die 570 de euro. Cu lefuri de 385, şi, respectiv 
365 de euro, kazahii şi belaruşii încheie topul 
ţărilor din CSI, în care sînt plătite cele mai bune 
lefuri. 

Topul ţărilor CSI cu cele mai proaste sala- 
rii începe de la Moldova, urmat de Kîrgîzstan, 
unde oamenii sînt remuneraţi în medie cu 116 
euro şi Tadjikistan - doar 76 de euro. 


Republica Moldova îşi doreşte abolirea regimului de vize pen- 
tru cetăţenii săi, care doresc să viziteze Israelul şi pledează pentru 
lansarea cît mai grabnică a negocierilor pe marginea semnării unui 
acord în acest sens. Anunţul a fost făcut de premierul Vlad Filat, în 
cadrul unei întrevederi cu Oren David, ambasadorul statului Israel 
în Republica Moldova, cu reşedinţa la Ierusalim. 

Totodată, prim-ministrul a pledat şi pentru lansarea negocieri- 
lor cu statul Israel pe marginea Acordului cu privire la colaborarea 
economică şi Acordului privind evitarea dublei impuneri pe venit 
şi proprietate. Potrivit lui Vlad Filat, acest fapt va contribui la 
intensificarea schimburilor comercial-economice cu Israelul şi la 
atragerea investiţiilor israeliene în economia R. Moldova. 

La rîndul său, Oren David a comunicat că „statul său este dis- 
pus să lanseze diverse proiecte în Republica Moldova”. Potrivit 
lui, „unul dintre aceste proiecte poate fi realizat de comun cu par- 
tenerii din România şi ar viza dotarea cu utilaj medical sau tehnică 
agricolă, în valoare de un sfert de milion de dolari”, se menţionea- 
ză în comunicatul Guvernului, difuzat luni, 31 mai. 

În context, ambasadorul statului Israel în Republica Moldova 
a remarcat că toate aceste aspecte vor fi discutate în detalii, în 
cadrul vizitei oficiale a viceprim-ministrului Iurie Leancă, mi- 
nistrului Afacerilor Externe al Republicii Moldova, în Israel, care 
va avea loc în zilele de 20 şi 21 iunie, la invitaţia omologului său 
Avigdor Lieberman, care este originar din Republica Moldova. 


Republica Moldova îşi doreşte 
abolirea de vize pentru Israel 

Judecătoria Briceni solicită prezentarea cet. Pavliuc 
Nicolai Ilie, domiciliat: or. Cernăuţi, str. Gastello nr. 3/2 şi Pa- 
vliuc Alexandru Ilie, domiciliat: or. Novosuliţa, str. Chirova nr. 
5, R. Ucraina, pentru data de 22 iunie 2011, ora 9.00, la şedinţa 
de judecată (Briceni, str. Independenţei nr. 5, bir. 3) unde va 
avea loc examinarea cauzei civile la acţiunea cet. Bulgari Maria 
Gheorghe privind apărarea dreptului de vecinătate. 

Prezenţa este obligatorie. În caz de neprezentare, cauza va fi 
examinată în lipsa părţii absente. 

Judecător N. Chirtoagă 
+... 

Judecătoria Cahul, în conformitate cu art.108 şi art.103 ale 
Codului de procedură civilă al RM, solicită prezentarea cet-lui 
Kaya Kenan, născut la 01.01.1973, cu ultimul domiciliu cunos- 
cut: satul Tătăreşti, Cahul, pentru data de 24 iunie 2011, ora 
10.00, la şedinţa de judecată (Cahul, bdul Victoriei nr. 8, bir. 
211) în calitate de pîrît în cauza civilă cu nr. 2-842/2011 privind 
decăderea din drepturile părinteşti asupra copilului Kaya Meli- 
sa intentată la cererea reclamantei Kaya Lilia. 

Pîrîtului i se propune să prezinte referinţă şi probele de care 
dispune referitor la pricină. In caz de neprezentare a probelor şi 
de neprezentare a pîrîtului în instanţă, pricina va fi examinată 
în lipsa lui. 

Judecător Vitalie Movilă 
+++ 

Judecătoria Cahul, în conformitate cu art.108 şi art.103 ale 
Codului de procedură civilă al RM, solicită prezentarea cet-lui 
Costaşco Ghenadie Constantin, născut la 06.12.1975, cu ulti- 
mul domiciliu cunoscut: satul Terebna, Edineţ, pentru data de 
29 iunie 2011, ora 14.00, la şedinţa de judecată (Cahul, bdul 
Victoriei nr. 8, bir. 211) în calitate de pîrît în cauza civilă cu nr. 
2-904/2011 privind desfacerea căsătoriei, intentată la cererea 
reclamantei Costaşco Sabina. 

Pîrîtului i se propune să prezinte referință şi probele de care 
dispune referitor la pricină. In caz de neprezentare a probelor şi 
de neprezentare a pîrîtului în instanţă, pricina va fi examinată 
în lipsa lui. 

Judecător Vitalie Movilă 
+++ 

Judecătoria Cimişlia solicită prezentarea cet. Sofroniciu Ma- 
ria, domiciliată: satul Gura Galbenei, Cimișlia, pentru data de 29 
iunie 2011, ora 15.00, la şedinţa de judecată (Cimișlia, str. Con- 
stantin Stamati nr. 1) în calitate de pîrît în cauza civilă intentată 
de SC „Capitalcar” SRL privind recuperarea venitului ratat. 

Judecător Z. Aramă 

+++ 

Judecătoria Economică de Circumscripție solicită prezen- 
tarea obligatorie a reprezentantului SRL „Adeliv-Lux”, pentru 
data de 21 iunie 2011, ora 9.00, la şedinţa de judecată (bdul 
Ştefan cel Mare nr. 73, bir. 215) în calitate de pîrît la examina- 
rea cauzei civile a SRL „UBFB Trade Group” privind încasarea 
a 2482 lei. 

Judecător I. Gancear 
+++ 

Judecătoria Centru mun. Chişinău solicită prezentarea cet. 
Teslaru Alexandru şi Teslaru Nadjie, pentru data de 17 iunie 
2011, ora 16.00, la şedinţa de judecată (str. Bulgară nr. 43, bir. 
44) unde va avea loc examinarea cauzei civile intentată de Tes- 
laru Victoria către Teslaru Alexandru privind împărțirea bunu- 
lui proprietate comună în devălmăşie. 


Judecător D. Suşchevici 


ANUNȚ 


Judecătoria Făleşti comunică despre pornirea procesului cu 
privire la declararea ca dispărut fără veste a cet. Burlea Leonid 
Dumitru, a.n. 03.02.1974, cu ultimul domiciliu cunoscut: or. 
Durleşti, str. Vasile Lupu casa nr. 51, bloc A. 

Solicităm persoanele care deţin informaţie despre locul află- 
rii lui Burlea Leonid să le comunece în Judecătoria Făleşti, bir. 
5, tel: 0-259-22161 pînă la data de 21 iunie 2011. 

Judecător Lilia Trocin 

+++ 

Judecătoria Floreşti solicită prezentarea cet. Guţu Ion Semi- 
on, pentru data de 24 iunie 2011, ora 9.00, la şedinţa de judecată 
(Floreşti, str. M. Eminescu nr. 1) în calitate de pîrît în cauza 
civilă intentată de Guţu Elena privind desfacerea căsătoriei. 

Prezenţa este obligatorie. În caz de neprezentare, cauza va 
fi examinată în lipsa părţii absente. 


Judecător A. Tuhari 


IN ATENȚIA CITITORILOR! 
Săptămînalul juridic „Dreptul” publică „Citaţii în 
judecată” din toate raioanele republicii. Pentru aceasta 
nu este nevoie să vă deplasaţi la Chişinău. E de ajuns 
să expediaţi prin tel/fax (nr. 577690) copia dispoziţie 
de plată şi citaţia propriu-zisă, astfel economisind sume 


importante pentru transport. „Dreptul” poate fi procurat 
în oficiile „Poşta Moldovei” sau la redacţie. 
Date bancare: c/d 222472202641 
BC Banca Socială. BIC: BSOCMD 2x722, 
cod 280101722, c/f 37934018. 
Publicaţia periodică „DREPTUL” 

Aniversări 


Gheorghe AMIHALACHIOAILE, 
preşedintele Uniunii Avocaţilor 
din Republica Moldova 


Mult stimate domnule 
Gheorghe Amihalachioaie, 

De o semnificaţie aparte 
este pentru dumneavoastră 
acest început de sublimă 
vară pentru că vă aduce în 
dar cununa împlinirilor şi 
speranţelor — aniversarea zi- 
lei de naştere. 

Pentru abnegaţia în mun- 
că, pentru responsabilitatea 
şi comportamentul exemplar pe care le-aţi manifes- 
tat în îndeplinirea atribuţiilor şi misiunilor ce v-au 
fost încredințate, sîntem convinşi că rămîneţi pentru 
discipolii dumneavoastră un exemplu demn de ur- 
mat, un model de personalitate ce contribuie necon- 
tenit la promovarea valorilor justiţiei şi a imaginii 
acesteia în cadrul societăţii noastre. 

Domnule Gheorghe Amihalachioaie, aniversarea 
dumneavoastră ne oferă oportunitatea de a vă adresa 
sincere cuvinte de felicitare pentru tot ceea ce repre- 
zentaţi. 

Vă dorim ca sănătatea, prosperitatea, bunăstarea, 
armonia sufletească să vă întregească fiecare clipă 
din viaţă. Noi realizări încununate de cele mai mari 
succese. 

La mulţi ani! 


kkk 


Zilele acestea şi-au aniversat ziua de naştere: 
Diana Cecan, magistru în drept, lector universitar, 
Facultatea de drept, USM; Andrei Negru, doctor în 
drept, conferențiar universitar, Facultatea de drept, 
USM; Dorin Popescu, magistru în drept, lector uni- 
versitar, Facultatea de drept, USM; Elena Roibu, ju- 
decător Criuleni; Constantin Damaschin, judecător 
Botanica; Ion Chistruga, procuror Donduşeni. 

Mult stimaţi omagiați este o onoare pentru noi să 
vă adresăm sincere şi calde urări de sănătate. Apre- 
ciem străduinţa, devotamentul, abnegaţia, responsa- 
bilitatea cu care vă îndepliniţi obligaţiile astfel încît 
doar Dreptatea şi Adevărul să triumfe. 

Vă dorim să aveţi parte de acum încolo doar de 
împliniri şi realizări care să vă întregească deplin fe- 
ricirea. 

La mulţi ani! 


Cu profund respect, 

membrii Consiliului de administraţie 
al Uniunii Juriştilor, 
Echipa Dreptul şi 

Revista Naţională de Drept 


Echipa redacţiei Vă adresează un Apel de 
unire şi sprijin. Vă sîntem recunoscători că 
sînteţi abonaţii noştri şi susţineţi ziarul. Noi 


avem nevoie de acest ajutor şi vom rămîne 
alături de Dvs. 


Meridian juridic 


O mamă de coșmar — şi-a 
„gătit” bebeluşul de o lună în cuptor 


Femeia de 31 de ani a fost iritată de o discuţie avută cu iu- 
bitul ei, care i-ar fi reproşat că a făcut copilul cu un alt bărbat. 
A luat copilul din leagăn şi l-a pus în cuptorul cu microun- 
de aflat în funcţiune, crezînd că aşa îi poate dovedi bărbatului 
contrariul. 

Fetiţa de 28 de zile şi-a dat sufletul în doar două minute, 
cînd temperatura a crescut la 100 de grade. Medicii care i-au 
analizat cadavrul au rămas șocați şi au spus că practic a murit 
prăjită. 

Mama nu a arătat prea multe remuşcări. Mai important 
pentru ea pare să fi fost faptul că i-a dat o lecţie iubitului. 

Un juriu din Ohio a condamnat-o la închisoare pe viaţă, 
fără posibilitatea de a fi eliberată condiţionat, asta după ce 
mama criminală a riscat să primească condamnarea la moarte. 

Ochelarii de soare, 


Divertis 


DREPTUL 


recomandaţi de la 


3 ani, însă ATENȚIE la cei contrafăcuţi 


Tot mai dese şi extrem de 
periculoase, exploziile solare 
îi pot lăsa pe cei mici fără ve- 
dere. Oftalmologii avertizea- 
ză că, în ultima vreme, nu- 
mărul copiilor cu probleme 
din cauza razelor ultraviolete 
a crescut alarmant. 

Şi chiar dacă mulţi îi 
consideră doar o fiță, oche- 
larii de soare trebuie purtați 
încă de la vîrsta de trei ani. 
Oftalmologii spun că ochela- 
rii de soare sînt obligatorii de 
la vîrsta de 3 ani. Cine nu-i 
poartă, poate face cataractă. 
Copiii cu ochi de culoare 
deschisă sînt cei mai expuşi 
acestui pericol. 

Oricît de simpatic ar fi un 
copil care se strîmbă atunci 
cînd soarele este puternic, 
e bine să ştiţi că acest lucru 
nu-i face deloc bine. Faptul 
că inchide din ochi înseamnă 
că nu are vederea protejată. 
Este expus razelor ultravio- 


lete şi luminii puternice care 
îi pot afecta vederea pentru 
toată viaţa. 

Nu toţi ochelarii de soare 


Femeile care nasc gemeni trăiesc mai mult 

Un grup de cercetători americani a stabilit că femeile care 
nasc gemeni tind să trăiască mai mult decît celelalte mame. 
Totuşi, cercetătorii au precizat că această descoperire spune 
că nu este mai sănătos pentru mame sa nască gemeni. 

Studiul mai arată că femeile care sînt mai sănătoase decît 
media ar putea fi predispuse la a naşte gemeni. Această co- 
relaţie nu ia însă în calcul trata- 
mentele de fertilitate. Noul stu- 
diu a fost efectuat de experţi de 
la Universitatea Utah. 

„Dacă ai gemeni nu eşti mai 
sănătoasă sau puternică, însă fe- 
meile mai sănătoase şi mai puter- 
d nice au mai multe şanse să nască 

gemeni în mod natural, a explicat 
cercetătoarea de la Universitatea Utah, Shannen Robson. 

Cercetătoarea mai spune că deşi se crede că femeilor în- 
sărcinate le este mai greu, în cadrul studiului s-a descoperit 
că femeile „însărcinate în mod natural cu gemeni trăiesc mai 
mult şi sînt mai fertile”, a precizat expertul Ken R. Smith. 

Femeile analizate în acest studiu s-au născut între 1807 
şi 1899 în Utah. Din cele circa 58 790 de participante, apro- 
ximativ 4600 au născut gemeni, iar 54 190 au născut cîte 
un copil. 


Omul care a prezis criza avertizează: 
Urmează al treilea război mondial! 

Celebrul specialist american în prognoze de trenduri 
economice şi sociale, Gerald Celente, consideră că revoltele 
care au început din Iran şi au ajuns pînă în Spania constitu- 
ie începutul unui nou război mondial, declanşat de preţurile 
prea mari ale alimentelor, de şomaj şi de inegalitate socială. 

Anul trecut, Celente a prevăzut că 2011 va fi anul „Jos cu 
ei 2.0” (Off With Their Heads 2.0), prognoză care pînă acum 
se dovedeşte corectă în lumea arabă. Într-un interviu acordat 
King World News, Celente spune că toate aceste revolte au 
nişte trăsături comune şi că se vor extinde în toată Europa în 
această vară, iar pînă la iarnă ar putea deveni globale. 

Gerald Celente a fondat Institutul de Cercetare a Tren- 
durilor în New York şi este creditat de multe emisiuni şi pu- 
blicaţii din SUA pentru predicțiile pe care le face. Celente 
susţine că a prezis recesiunea din 2007 încă din 2004, „Pani- 
ca din 2008” în 2007, explozia preţului la aur, succesul apei 
îmbuteliate încă dinainte ca Pepsi sau Coca Cola să intre în 
această afacere, dar şi prăbuşirea URSS, ultimele două rece- 


CALEIDOSCOP 


oferă şi protecţia necesară, ei 

trebuie să fie cu protecţie 100% 

împotriva ultravioletelor. 
Ochelarii originali au im- 


primat pe etichetă filtrul solar 
şi nu uitaţi un amănunt: dacă 
sînt scumpi, nu înseamnă ne- 
apărat că sînt de calitate. 


siuni economice, criza „dot-com”, criza financiară din Asia 
din 1997 sau crash-ul bursei din 1987. 


Inexplicabil! Podeaua unei case are 66 de 

grade Celsius 

Fenomen ciudat în Caransebeş, România! Un localnic a 
observat că podeaua dormitorului său s-a încălzit inexplica- 
bil. Termometrele au măsurat o temperatură de pînă la 66 de 
grade Celsius. 

Şi nimeni, nici un specialist, n-a reuşit să-i explice de ce 
se întîmplă asta. Proprietarul crede însă că totul are legătură 
cu un fulger care a lovit un copac din apropierea casei sale. 

În doar cîteva secunde, temperatura indicată de termo- 
metrul înfipt în podea creşte cu 15-20 de grade Celsius. Tem- 
peratura maximă înregistrată este de 66 de grade. 

Viaţa gospodarului a fost dată peste cap. De frică, şi-a 
golit toată casa. 

Profesori de geografie şi fizică, electricieni, primarul Ca- 
ransebeşului, cu toţii încearcă să găsească o explicaţie pen- 
tru fenomen. 

La faţa locului a fost chemată şi o echipă a Inspectora- 
tului pentru Situaţii de Urgenţă, ca să facă mai multe măsu- 
rători. 

O explicaţie va fi foarte greu de găsit, cu atît mai mult 
cu cît în zonă nu există nici o reţea de apă, nici de gaz, nici 
de energie electrică. 


Vezi ce recomandă experţii în modă pentru 
această vară 

Vara aceasta se poartă haine colorate. Cel 
puţin asta ne recomandă experţii în modă. 
Dacă vrei să urmezi noile tendinţe vestimen- 
tare, trebuie să-ţi cumperi îmbrăcăminte în 
culori aprinse, din ţesături naturale cu impri- 
meuri florale. Centrele comerciale din Capita- 
lă au etalat noile colecţii în vitrine şi aşteaptă 
clienţii. 

Blugii şi bluzele din materiale vaporoase 
nu trebuie să lipsească în această vară din gar- 

deroba doamnelor şi domnişoarelor. Cu cît sînt mai colorate 
tricourile, cu atît sînt mai moderne. 

Preţurile variază între 200 şi 500 de lei. Cumpărători 
spun că preţurile sînt accesibile, însă e loc şi de reduceri. 

In ceea ce priveşte accesoriile - poşetele, ochelarii de 
soare şi bijuteriile, acestea trebuie să fie de dimensiuni mari 
şi viu colorate. 

